Bestyrelsesmøde 2/2019 i sejlklubben

*(Konstituerende møde)*

Tid og sted: Onsdag 13. februar**,** kl. 1800 i Virksund.

**Dagsorden**

**1. Godkendelse af referat fra bestyrelsesmøde 1/2019**. (9. og 30. januar 2019).

Godkendt.

**2. Godkendelse af dagsorden for møde 2/2019** (formand).

Godkendt.

**3. Konstituering af bestyrelse efter generalforsamling**

Carsten fortsætter som næstformand og Kenneth som sekretær.

**4. Information fra formanden**

Opfølgning på generalforsamling 2019, herunder bl.a. medlemskontingent og betaling samt drøftelse af way ahead vedr. pejlemærker:

* Der gennemføres en ekstraordinær generalforsamling d. 20. marts 2019 kl 18.00, hvor forslag til vedtægtsændring forelægges.
* Bestyrelsen finder ikke, at der er behov for indførelse af differentieret kontingent for forskellige medlemsgrupper, da det vil medføre øget administration og opfølgning.
* Bestyrelsen finder det ikke rentabelt at indføre betalingssystem via kort, da foreningen medlemstal giver et rentabelt grundlag for en sådan ordning.
* Kasserer undersøger om der er flere informationsmuligheder ved brug af Mobilepay på en erhvervskonto som vores.
* Der er generelt bred opbakning fra generalforsamlingen omkring oplægget for fremtidige pejlemærker. Der tales varmt for at finde fælles pejlemærker for havn, kajakklub og sejlklub. Inddragelse er et vigtigt pejlemærke. Jens laver oplæg til senere bestyrelsesmøde. Målet er at et færdigt oplæg kan præsenteres til næste ordinære generalforsamling om et år.

Opsamling fra 1. møde i 2019.

* Brug af nøglebræt til klubbåde i sejlerskuret og nøglebundter: Der opsættes nøglebræt i Sejlerskur. Per får jobbet.
* Brug af trailer: Udgået
* Maling af både. Fælleskøb til klubbåde: Erling koordinerer. Der er allerede 5-6 hjælpere til jobbet. Vi drøftede og besluttede, at Virksundtøsen gerne må tørisblæses. Der skal gerne findes to både mere til denne behandling a.h.t. økonomien. Carsten kommer med oplæg.
* Gennemgang af huskeliste 2018 – evt. på næste møde: udgået.

**5. Orientering om økonomisk status** (kasserer).

Opfølgning ved opkrævninger af medlemskontingent: Bestyrelsen besluttede ikke at opkræve rykkergebyr, selvom vedtægterne giver mulighed herfor. 80 medlemmer har allerede betalt kontingent for 2019. Dette er et noget større antal end de seneste år på samme tidspunkt.

**6. Behandling af indkomne sager**

Ingen.

**7. Bordet rundt** (alle).

Jens indkalder til internt Vild med Vand møde i sejlklubben tirsdag d. 19. marts. Jens gennemgik status på Vild med Vand arrangementet i Virksund Havn, hvor indledende møde allerede har været afholdt.

Jens har tilmeldt sig Dansk Sejlunions generalforsamling. Andre fra bestyrelse og evt. udvalg opfordres til at deltage. Tilmeldingsfrist er 3. marts.

**8. Eventuelt**.

Bestyrelsesmøde næste gang d. 20. marts afholdes kl 16.00 inden den ekstraordinære generalforsamling kl. 18.00! Bemærk tidspunktet!

**Bestyrelsesmøder 2019**.

De foreløbige tidspunkter for bestyrelsesmøder i 2019 er onsdag 20. marts, onsdag 1. maj, tirsdag 4. juni, torsdag 8. august, torsdag 12. september, onsdag 23. oktober, tirsdag den 3. december.

Kenneth Stjernby Mortensen

sekretær